Tânăr de 29 de ani din Suceava prins băut și drogat la volan la miezul nopții
La data de 30 martie ora 00:20, polițiștii din cadrul Poliției Municiului Suceava – Biroul Rutier, în timp ce efectuau activități de supraveghere și control trafic rutier pe str. Cernăți au observat autoturismul condus de către o persoană de sex masculin care se deplasa spre str. Grigore Al. Ghica. A fost efectuat semnal regulamentar de oprire prin punerea în funcțiune a semnalelor acustice și luminoase ale autospecialei, ocazie cu care conducătorul auto a oprit pe partea dreaptă a direcței sale de plasare. În urma verificării documentelor s-a stabilit că autoturismul era condus de către un bărbat de 29 ani din Suceava. S-a solicitat conducătorului auto să se supună testării cu aparatul etilometru, acesta fiind de acord, stabilindu-se faptul că acesta avea o concentrație alcoolică de 0,14 mg/l alcool pur în aerul expirat. De asemenea, i s-a solicitat să se supună testării cu aparatul drugtest, conducătorul auto fiind de acord, iar în urma atestării aparatul a indicat pozitiv pentru substențe interzise. În aplicarea prevederilor art. 190 C.p.p., conducătorul auto afost condus la Spitalul Clinic Județean de Urgențe "Sfântul Ioan cel Nou" Suceava pentru prelevarea de mostre biologice în vederea stabilirii prezenței substanțelor psihoactive, însă șoferul a refuzat recoltarea. În cauză a fost întocmit dosar penal sub aspectul săvârşirii infracțiunii de "refuzul sau sustragerea de la prelevarea de mostre biologice", faptă prev. şi ped. de art. 337 din Codul Penal. De asemenea, șoferul a fost sancţionat contravenţional potrivit prevederilor art. 102/3/a din O.U.G. 195/2002R, cu amendă în valoare de 3.300 lei, iar ca măsură complementară suspendarea permisului de conducere pe o perioadă de 90 de zile.